Lav et referat af nedenstående tekst:

Tekst:
Skolernes motionsdag var for 800 Aalborgelever henlagt til Nordkraft, der tidligt fredag morgen summede af aktivitet. Rådmand Anne-Dorte Krog bød velkommen med ordene: - Aalborg Kommune skal være et sted, hvor alle borgere har muligheden for at bevæge sig og dyrke idræt - specielt jer unge, og herefter var idrætsfesten skudt i gang. 14 forskellige aktiviteter fra parkour til spinning og fodbold udfordrede eleverne og gav sved på panden. Fem forskellige skoler i Aalborg var udtrukket til at deltage og for eleverne i 7. - 9. klasse, var denne fredag en anderledes motionsdag. Den første fysiske udfordring var Nordkrafts mange trapper, da alle DGI-husets faciliteter på alle niveauer var i brug. Derudover var Teglgårds plads i dagens anledning omdannet til aktivitetslandskab med flere hundrede aktive unge ad gangen. - Vi er glade for at så mange unge mennesker vil være med til at markere åbningen af Nordkraft og skyde det hele i gang med en masse fysisk aktivitet, fortæller Svend Lindahl som er DGI Nordjyllands tovholder på åbningsprojektet.

Referat:
Officiel indvielse af Nordkraft i Aalborg. 800 elever fra Aalborgs skoler skød festlighederne i gang.

 

[b] 
[/b]